Die wêreld in foto’s – 17 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Ivan Frederic van die nasionale Knie-sirkus se “vredesperde” besig met toertjies tydens die 44ste Monte Carlo- internasionale sirkusfees in Monaco. (Foto: Daniel Cole Pool, AP) ŉ Reisiger met ŉ gesigmasker buite die Beijing-treinstasie. ŉ Tweede persoon is intussen dood aan ŉ nuwe vorm van koronavirus in Sentraal-China. (Foto: Mark Schiefelbein, AP) Reisigers kyk na ŉ leeu-dans by die Beijingse internasionale lughawe. Met die aanbreek van die nuwe maanjaar op hande het Chinese reisigers Vrydag na treinstasies en lughawens gestroom om aan landswye rituele deel te neem. (Foto: Ng Han Guan, AP) Die regeringsgebou in Richmond in die Amerikaanse deelstaat Virginia is afgesper in aanloop tot Maandag se byeenkoms deur kampvegters vir wapenregte. Groepe wat ten gunste is van wapenregte vra dat die goewerneur van Virginia se verbod op vuurwapens teengestaan word. (Foto: Dean Hoffmeyer, AP) Die Olimpiese ringe arriveer per vaartuig in die Japanse stad Tokio waar die Olimpiese Spele van 24 Julie tot 9 Augustus aangebied word. (Foto: Jae C. Hong, AP)